Léon de la Fontaine

De François Joseph Albert Léon de la Fontaine, gebuer den 18. November 1819 zu Lëtzebuerg an doG. Spedener (1937): Die im Luxemburger Lande lebten und webten. Biographische Notizen. Grevenmacher, P. Faber, S. 27. gestuerwen de 5. Februar 1892, war e lëtzebuergeschen Affekot, Politiker a Botaniker.

Den 21. Mee 1848 gouf hie Member vun der Constituante, wou hien de Charles Munchen, deen an d'Frankfurter Nationalversammlung geschéckt gouf, ersat huet.J. Mersch (1956), S. 101.Den Alexander Koenig (1923): Berühmte Moselaner. Grevenmacher, Neue Mosel-Zeitung (Mich. Braun), S. 24, schreift, de Léon de la Fontaine hätt de Kanton Réimech an der Ständeversammlung vom 15. Abrëll u bis den 28. Juli 1848 vertrueden a wier Sekretär vun der "Constituante" gewiescht. Vum 14. Dezember 1866 bis den 18. Juni 1867 war hien Directeur général (Minister) vun der Justiz an, am Ufank, och vun de Finanzen an der Regierung de Tornaco.G. Thewes (2006): Les Gouvernements du Grand-Duché de Luxembourg depuis 1848. Luxembourg. Service Information et Presse, S. 29.

De Léon de la Fontaine war vun 1867 u membre agrégé (membre correspondant) vun der Société des Sciences naturelles,Bulletin de la Société des Sciences naturelles du Grand-Duché de Luxembourg, 10 (1867-1868), S. 272. der spéiderer wëssenschaftlecher Sektioun vum Institut grand-ducal, a Grënnungsmember vun der botanescher Gesellschaft (Société de botanique oder Société botanique).J.A. Massard (1990): La Société des Naturalistes Luxembourgeois du point de vue historique. Bulletin de la Société des naturalistes luxembourgeois 91: 16ss. Hien huet sech besonnesch fir Pteridophyten (Faren) intresséiert.

De Léon de la Fontaine hat sech de 27. Februar 1852 mat der Anne Marie Jos. Fr. Collart (1827-1893), der Duechter vum Charles Joseph Collart (1775-1841), bestuet. Hie war de Fils vum Théodore de la Fontaine an de Brudder vum Edmond de la Fontaine ("Dicks") a vum Alphonse de la Fontaine.

 Publikatiounen 
 Fontaine, Léon de la (1885): Notiz zu "Polypodium aculeatum, Linné". (An den botanischen Verein zu Luxemburg). Recueil des Mémoires et des Travaux publiés par la Société botanique du G.-D. de Luxembourg, 9-10 (1883-1884): 101-152.
 Fontaine, Léon de la (1886): Notiz zu Asplenium germanicum, Weis. (Aspl. Brenii, Retz; Aspl. murale, Bernh.; Aspl. alternifolium, Jacq.). Recueil des Mémoires et des Travaux publiés par la Société botanique du G.-D. de Luxembourg, 11(1885-1886): 69-89.
 Fontaine, Léon de la (1886): Notice sur les Fougères de la flore luxembourgeoise. Rapport lu en séance du 19 décembre 1885, sur les Fougères trouvées par M. Reisen, en Ardennes. Recueil des Mémoires et des Travaux publiés par la Société botanique du G.-D. de Luxembourg 11(1885-1886), 90-126.

 Literatur 
 Anonyme (1999): Personnagen: Léon de la Fontaine, “De Schnorré”. Lëtzebuerger Journal 1999, Nr. 220 (18. Nov.): 21.
 Friedrich, Evy (1981): Kalennerblieder. Bd. 3. Lëtzebuerg, J.P. Krippler, 395 p. (Léon de la Fontaine: 43).
 Mersch, Jules (1956): La famille de la Fontaine. Biographie nationale du pays de Luxembourg, fasc. 7: 39-132 (Léon de la Fontaine: 101-110). 

Kategorie:Gebuer 1819
Kategorie:Lëtzebuergesch Affekoten
Kategorie:Lëtzebuergesch Botaniker
Kategorie:Justizministere vu Lëtzebuerg
Kategorie:Finanzministere vu Lëtzebuerg
Kategorie:Gestuerwen 1892
Kategorie:Membere vun der Assemblée constituante vun 1848 (Lëtzebuerg)
Kategorie:Famill De la Fontaine